Lukker tre filialer Det er både for kundernes og medarbejdernes skyld at Spar Nord Bank fra den 3. oktober lukker tre filialer. - Vi oplever, at det er svært at rekruttere arbejdskraft til de små filialer, og det er et problem, når vi rammes af sygdom de steder. Samtidigt er det også for at gøre de ansattes kompetencer bedre. Ved at arbejde i større grupper, får medarbejderne bedre kompetencer og kan derved sikre bedre service til kunderne, forklarer Anders Jensen, direktør for Spar Nord-filialerne i Rebildområdet. Filialer lægges sammen Bælum bliver lagt sammen med Terndrup, Skørping sammen med Støvring og Frejlev sammen med Svenstrup. Samme service Anders Jensen lover, at kunderne i Bælum, Skørping og Frejlev får samme service i de nye rammer: - Vi skifter bare mursten. Vi giver den samme service og behandling, bare et andet sted. Folk der har haft en rådgiver i Bælum, får den samme rådgiver i Terndrup.

Referat:
Sammenlægningerne betyder at filialerne i Bælum, Skørping og Frejlev lukkes. Direktøren lover samme service til kunderne.